Publication: Magyar Közlöny
Issue: MK-2010-104 (Year: 2010, Number: 104)
Era: contemporary
Section: az országos népszavazásról és népi kezdeményezésrõl szóló 1998. évi III. törvény (a továbbiakban: Nsztv.) 2. §-a szerinti
Paragraph Index: 36

az országos népszavazásról és népi kezdeményezésrõl szóló 1998. évi III. törvény (a továbbiakban: Nsztv.) 2. §-a szerinti hitelesítés céljából. Az aláírásgyûjtõ íven a következõ szerepelt: „Kezdeményezzük, hogy az Országgyûlés tûzze napirendjére és tárgyalja meg, hogy az Alkotmány egészüljön ki azzal, hogy a Magyar Köztársaság kiváló társadalmi értéknek tekinti az emberek Isten hitét.” Az Nsztv. 17. §-a szerint a népi kezdeményezésnek pontosan és egyértelmûen kell tartalmaznia a megtárgyalásra javasolt kérdést. Az Országos Választási Bizottság álláspontja szerint az aláírásgyûjtõ ív mintapéldányán szereplõ kezdeményezés megfogalmazása nem egyértelmû sem a választópolgár, sem az Országgyûlés számára, mely a hitelesítés és a megfelelõ számú aláírás összegyûjtése esetén a Magyar Köztársaság Alkotmányáról szóló 1949. évi XX. törvény (a továbbiakban: Alkotmány) 28/D. §-ának rendelkezése értelmében köteles megtárgyalni a népi kezdeményezést. Az Országos Választási Bizottság álláspontja szerint a kezdeményezés nem egyértelmû és nem világos, mert olyan definíciót tartalmaz, mely sem a választópolgár, sem az Országgyûlés számára nem értelmezhetõ. A választópolgár számára nem egyértelmû, hogy a kezdeményezésben szereplõ „kiváló társadalmi érték” kifejezés mit takar és milyen módon határozható meg, ezért arra nem tud egyértelmû választ adni. Így a választópolgárnak e kifejezés tartalma ismeretének hiányában kellene döntenie az aláírásgyûjtés alkalmával a népi kezdeményezés Országgyûlés általi megtárgyalásának támogatásáról vagy elvetésérõl. Mivel a kezdeményezés nem felel meg az Nsztv. 17. §-ában foglalt követelményeknek, ugyanezen jogszabály

Source: https://magyarkozlony.hu/hivatalos-lapok/928eabd0e79108c92c79c3b01516470fcb9c33d6/dokumentumok/647d22e363abd5f50f39bbef7916226d1cad9956/letoltes